**Васко Наумовски** ( 1980
 во Скопје) — македонски политичар и вицепремиер за евроинтеграции во периодот 2008–2011.

Животопис
---------

Наумовски е роден во 1980 година во Скопје. Дипломирал на Правниот факултет "Јустинијан Први" во Скопје, насока меѓународно право. Магистрирал на Рајнскиот Универзитет "Фридрих Вилхелмс" во Бон, Германија, а магистрирал и на Правниот факултет "Јустинијан Први" во Скопје, на теми од областа на и*нтеграцијата на Република Македонија во ЕУ*. Во 2008 година докторирал на Правниот Факултет "Јустинијан Први" во Скопје на тема од областа на *влијанието на европските институции и проширувањето на Европската Унија со државите од Западниот Балкан*. Од 2005 година работи на Њујорк Универзитетот Скопје, на Факултетот за меѓународни односи, политика и европски студии, каде што во 2008 година бил избран во наставно – научното звање доцент по меѓународно право и право на ЕУ.

Автор е на повеќе научни трудови од областа на европските интеграции и меѓународното право. Учествувал на голем број меѓународни научни конференции, а реализирал и подолги студиски престои во Европа и САД. Во текот на додипломските и последипломските студии бил добитник на стипендии од германската фондација *"Конрад Аденауер"*, а бил добитник и на стипендија за студиски престој во САД од американскиот Стејт Департмент. Од 10 јули 2009 година е потпретседател за евроинтеграции во седмата Влада на Македонија. Во јули 2014 година е именуван за специјален пратеник на претседателот Ѓорге Иванов во разговорите за разликата окулу името. Од ноември 2014 година е амбасадор на Република Македонија во Соединетите американски држави. Зборува англиски, а се служи со германскиот јазик. Оженет е и татко на едно дете.

Наводи
------

1. ↑  „Членови на Владата". Влада на Република Македонија. Архивирано од изворникот на 2010-02-09. Посетено на 2009-11-12.
2. ↑  Донев, Венцо. „Васко Наумовски на местото на Боцевски". Нова Македонија. Архивирано од изворникот на 2010-02-09. Посетено на 2009-11-12.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Состав на Владата на Република Македонија (2008-2011) |
| --- |
|  |
| Премиер | Никола Груевски |  |
|  |
| Вицепремиери | Абдилаќим Адеми1  **·**  Зоран Ставрески \* Владимир Пешевски2  **·**  Васко Наумовски3 |
|  |
| Ресорни министри | **Надворешни работи**: Антонио Милошоски **·**  **Одбрана**: Зоран Коњановски **·**  **Внатрешни работи**: Гордана Јанкулоска **·**  **Правда**: Михајло Маневски **·**  **Транспорт и врски**: Миле Јанакиески **·**  **Финансии**: Зоран Ставрески **·**  **Економија**: Фатмир Бесими **·**  **Земјоделство**: Љупчо Димовски **·**  **Здравство**: Бујар Османи **·**  **Образование**: Перо Стојановски \* Никола Тодоров **·**  **Информатичко општество** : Иво Ивановски **·**  **Локална самоуправа**: Муса Џафери **·**  **Култура**: Елизабета Канческа Милевска **·**  **Труд и социјална политика**: Џељаљ Бајрами **·**  **Животна средина**: Неџати Јакупи |
|  |
| Министри без ресор | Хади Незир **·**  Неждет Мустафа **·**  Веле Самак |
|  |
| 1 за спроведување на Рамковниот договор  **·**  2 за економски прашања  **·**  3 за евроинтеграции |

 |